DISPUTATIO  MEDICA 


JNAUGURALIS 


DE 

. ...  .  * 

FEBRE  REMITTENTE. 


AUCTORE  ALEXANDRO  BAXTER. 


Febrem  illam,  in  omnibus  maris  Mediterranei 
insulis,  Italiaeque  oris,  inter  tempestatem  fer¬ 
vidam  aestatis,  atque  autumni  communem 
hospitem,  hic  considerare  propositum  est.  Fe¬ 
brem  Remittentem  vulgo  audit,  quae  appella¬ 
tio  morbi  ingenio  haud  male  convenit,  quoni¬ 
am  ei  Apyrexia  absoluta  nunquam  accidere 
videtur,  remissione  tantum  seu  levamine  qua- 
dam  malorum  sub  matutinas  horas  accidente. 
Gravia  nuper  et  diuturna  bella  Medicis  mili¬ 
taribus  haud  mediocrem  occasionem  praebue- 

runt  experientia  fruendi,  et  hanc  febrem  sub 
varias  suas  formas  observandi,  in  diversis  ter¬ 
rarum  regionibus  ;  atque  nullius  morbi  quam 
hujus  curatio  feliciorem  mutationem  subiit. 
Haec  febris,  uti  diximus,  sub  variis  nominibus 
omni  tempore  per  aestatem  et  autumnum  plus 
minus  regnavit,  in  maris  Mediterranei  insu¬ 
lis,  in  Italia,  in  Graecia.  Galenus  originem 
solis  ardoribus  intensis  paludum  effluviis  attri¬ 
buit.  Syracusis,  auctor  est  Diodorus  Siculus, 
exercitus  tam  Romanorum  quam  Carthagini¬ 
ensium  extincti  sunt,  morbo  a  caloribus  inso¬ 
litis,  paludumque  vaporibus,  causis  scilicet 
adhuc  manifeste  febrem  perniciosam  ibi  ex¬ 
citantibus,  oriundo.  Anno  salutis  nostrae 
1808,  milites  Britannici  ibi  hospitati,  febre 
remittente  graviter  affecti  sunt,  paludibus 
prope  urbem  magnis  existentibus,  ac  per  aes¬ 
tatem  vapores  foetidos  oppidanis  quidem  nox¬ 
ios  exhalantibus.  Eadem  febris  classes  ex¬ 
ercitusque  nostros,  ibi  loci  versatos,  semper 
vastavit,  medicosque  simul  celeritate,  violen¬ 
tia,  pernicieque  sua  consternavit  j  sed  con- 

stantia  et  felicitas  curationis  recentis,  eam 
terroribus  suis  magna  ex  parte  spoliavit. 
Cullenus  cui  cordi  erat  Intermittentes  a  Con¬ 
tinuis  Febribus  discriminare,  Remittentes  cum 
prioribus  conjunxit,  “  causis ,  sanatione ,  typo , 
#  simillimas,”  esse  confirmans.  Nemo  tamen 
utcunque  perspicax,  febrem  remittentem  ab 
ejus  definitione  recognoscere  potest,  et  quam 
inutiles  sunt  ejusmodi  definitiones  aliis  dicen¬ 
dum  relinquo. 


'JU  .  =  > a  <-  -  /-  <  -  - 

MORBI  HISTORIA. 


-X9  idi  ni£80i cw  rri 

Etiamsi  Febris  Remittens  locos  inter  tropi¬ 
cos  specialiter  devastat,  saepe  tamen  eas  Eu¬ 
ropae  plagas  occupat,  quae  per  certos  anni 
menses  calori  non  tropico  minori,  saepius 
quidem  majori,  subjiciuntur,  id  quod  apud 
Melitam  anno  1800  obsidione  pressam  facile 
ostensum  est.  Legio  trigesima  quinta,  a  Bri- 


*  Nos.  Metliod.  204-. 


f  Ibidem. 

tannia  recens  advecta,  quinginta  suorum  ad 
stationem  ante  urbem  premisit  j  e  quibus  1 20 
milites,  duo  praefecti,  hoc  morbo  inter  sex 
hebdomadas  extincti  sunt.  Quae  Indiae  oc¬ 
cidentalis  febris  fatalior  ?  Omnium  500,  nul¬ 
lus  non  affectus  est,  et  qui  convaluerant,  in¬ 
termittentibus  obnoxii  manebant,  et  paucis¬ 
simi  postea  ad  integram  valetudinem  redie¬ 
runt.  Hoc  tempore  (mensibus  Augusto, 
Septembre)  thermometrum  96°  F.  frequenter 
indicavit ;  dirus  Scirocco  saepissime  flabat. 

Tertiana  intermittens,  quum  paroxysmus  in 
die  duplicatur,  triplicatur,  vel  etiam,  ut  auc¬ 
tores*  volunt,  quadruplicatur,  ad  indolem  re¬ 
mittentem  proxime  accedit,  proque  eodem 
morbo  habeatur  et  curetur  ;  atque  verisimile 
est  tertianas  duplas  Cleghornii,  quadruplas 
Tulpii,  t  Hemitritaeum  Celsi,  non  alium  esse 
morbum.  Adeo  frequens  olimt  Romae  erat, 
ut  epidemicus  diceretur,  atque  hodie  quoque 


*  Tulp.  Obs.  Med. 
f  Baglivi  Op.  omn,  p.  57. 

Paludes  Pontinae  feracem  febris  remittentis 
fontem  praestant.  Viatores  raptim  eas  “  Ma¬ 
lariam”  diram  metuens  transcurrunt ;  nec  ta¬ 
men  semper  impune  evadunt.*  Deserti  istius 
incolae,  vultu  etiam  aeris  malignitatem  tes¬ 
tantur;  pallidi  sunt,  ventre  tumente,  cruri¬ 
bus  aqua  turgentibus. 

Sol,  notissimum  est,  in  loca  paludosa,  vel 
stagna  corrupta  agens,  miasma  hunc  morbum 
generaturum  evolvit.  Sed  neque  talibus  locis 
solis  cohibetur  febris  ista,  quoniam  pernicio¬ 
sissima  saepe  existat  Minorcae,  Melitae,  saxo¬ 
sis  aridisque  Siciliae  oris,  inter  Messanam  at¬ 
que  Taorminam,  ubi  paludes  paucae  aut  nul¬ 
lae  videntur.  Milites  juvenes  robusti,  de 
plaga  frigidiore  recens  advecti,  itineribus 
longis  fatigantibus,  exercitatione  in  sole  ve¬ 
hementi,  aeri  nocturno,  humi  madidi  jacere 
necessario  obnoxii,  ii  sunt  huic  morbo  maxime 
proclives.  Equitatus,  pallio  longo  nocte,  ob¬ 
tectus  interdiu  equis  provectus,  semper  minus 


*  Lancisi  De  Nox.  Pal.  eff‘.  p.  80. 

quam  peditatus  exercitus  aegrotat.  Quod  qui¬ 
dem  morbus  siccis  videatur  locis  testis  est  cla¬ 
rissimus  eques  J.  Pringle,  cujus  verba  sunt : 
“  Though  in  the  marshy  parts  of  Flanders 
and  Holland,  the  summer  and  autumnal  dis- 
tempers  are  frequent  and  violent,  yet  there 
are  few  countries,  however  dry,  that  are  to- 
tally  exempted  from  them  Iterum,  “  hence, 
even  in  the  driest  camps,  after  great  and 
continued  heats,  those  summer  and  autumnal 
fevers  and  fluxes  are  more  or  less  common.” 
Saepius  notavi,  quod  cum  febris  remittens  se 
ostendit  multa  violentia,  tum  dysenteria  gra¬ 
vis,  nec  raro  cholera  inter  milites  saeviret ; 
atque  saepe  mihi  occurrit  aliquid  in  causis 
horum  morborum  valde  consimile  existere 
oportere. 


SIGNA. 

•  -  -  .  '  J  K.--  ■  /  ’•  J,  ®  ♦-‘i  V 

Primus  plerumque  impetus  subito  fit. 
Milites  arma  gerentes  vertigine  aut  debili- 

tate  aliquando  etiam  syncope  victi  cadunt. 
Nausea  atque  vomitus  biliosus  subinde  occur¬ 
runt  sub  initio  ;  virium  magna  prostratio,  ca¬ 
pitis  quasi  ligamine  pressi  dolor  intensus, 
oculorum  rubor,  vultus  suffusio,  carotidum  et 
temporalium  arteriarum  manifesta  pulsatio. 
Pulsus  ad  carpum  plenus,  fortis,  vel  rapi¬ 
dus,  perplexus,  quasi  tumultuosus.  Principio 
aliquando  adsunt  algores,  horroresque  ex 
intervallis  recurrentes,  quibus  calores  urgen¬ 
tes  sitisque  superveniunt ;  lassitudo,  dolorque 
articulos,  dorsum,  lumbos  occupant.  Lin¬ 
gua  quandoque  fusca,  arida,  saepe  vero  al¬ 
bida,  tenax,  humida.  Dolor  ventriculi  pres¬ 
sione  auctus  ;  urina  parca  nonnunquam  vix 
uti  apparet,  secreta.  Cutis  arida,  dura ;  al¬ 
vus  adstricta,  torpens  admodum,  purgantia 
vehementia  postulans.  Spiritus  acceleratus, 
abnormis,  aliquando  oppressus,  laboriosus. 
Haec  signa,  postquam  totam  diem  noctem¬ 
que,  aliquando  etiam  ad  tertiam  diem  con¬ 
tinuaverint,  paulatim  versus  mane  decedunt. 
Capitis  dolor  mitigatur,  oculus  clarior,  splen- 

didior,  animantior  videtur,  sitis  calorque  leni¬ 
untur.  Omnia  nunc  remissionem  indicant, 
quae  ad  vesperum  usque  perstat,  quando  alia 
et  gravior  supervenit  accessio,  sed  horroribus 
algoribusque  pene  vacua.  Capitis  dolor  nunc 
redit  violentia  aucta,  atque  oculo  praeter  ru¬ 
borem,  turbida  quaedam  hebesque  species  su¬ 
peradditur.  Vultus  turgidus,  colore  prope- 
modum  livido  suffusus,  mens  confusa,  hebe¬ 
tior,  non  tamen  delirat.  Versus  mane  iterum 

dolorum  remissio  fit,  sed  haec  minus  perspi- 

♦ 

cue  notata  est.  Post  aliquot  dies  haec  exci¬ 
tatio  iterum  decedit,  aliquando  rapide :  calor 
decrescit  extremis,  medio  corpori  continua¬ 
tur.  Ventriculus  supra  modum  irritabilis. 
Sanguinis  de  variis  partibus,  praecipue  nari¬ 
bus  crebrae  sudationes,  pulsus  cutisque  calor 
imminuuntur,  singultus  comaque  succedunt, 
atque  dentes  labiaque  sordibus  nigris  obte¬ 
guntur.  Extrema  frigent,  corpus  sudore  geli¬ 
do  madet.  Motus  abnormes  convulsivi  adve¬ 
niunt,  morte  finiti.  Mortuorum  corpora  fere 
flavent.  Morbi  terminatio  in  mortem  aut 


9 


DE  FEBRE  REMITTENTE. 

valetudinem  non  fit  diebus  ut  vocantur  criti¬ 
cis,  atque  ejus  duratio  erit  pro  portione  cura¬ 
tionis  maturae.  Lumbrici  huic  morbo  famili¬ 
ares  sunt,  modo  per  anum,  modo  per  oesopha¬ 
gum  excreti.  Post  mortem,  intestina  iis  pene 
repleta  interdum  reperiuntur,  sed  ad  prog- 
nosin* *  pertinere  haud  annotavi. 

i 

Y  ,■{?  i  !i';  ;!r;  -i  ...  , 


CAUSAE. 

*  ***-•’'  (f  i  >  J  f  i  ■  >  ij  i;  •  -  j  -  -  •  /  /  Z-  ‘i  V  'rJ  %*(  f'  $  1  4  \  t 

Praesentia  hujus  febris  cum  anni  tempes¬ 
tate,  caloribus  t  connectitur,  atque  quando 
solito  frequentior  graviorque  adest,  epidemica 
dicitur.  Liquet  hunc  morbum  non  solum 
gigni  effluviis  putridis  locorum  paludosorum, 

sed.  etiam  in  sedibus  siccissimis.  Verisimile 

# 

igitur  est  causam  ejus  per  totam  orbem  diffu¬ 
sam  existere,  nihil  nisi  auctam  aeris  calorem 
ut  in  actum  evocetur,  requirentem,  cui  qui¬ 
dem  caloris  modo  corporis,  modo  aeris  varia- 


*  Vide  Ceis.  lib.  ii.  cap.  3.  f  Bagl.  157,  158. 

tiones  hominum,  uti  mihi  videtur,  proclivem 
dant.  Hinc  iis  regionibus  quibus  intermit¬ 
tentes  dominantur  quo  calidior,*  humidiorve 
tempestas  fit  eo  magis  continuae  evadunt  fe¬ 
bres,  duplicatio  protractioque  paroxysmorum 
fit,  donec  tandem  formam  remittentem  etiam 
continuam  induant.  Regionibus  calidis  igi¬ 
tur  remittentes  periculosissimae  grassantur, 
atque  in  Arcto  propioribus  remittentium  et  in¬ 
termittentium  formae  leniores  regnant.  Quan¬ 
do  quidem  aer  miasmate  noxio  oneratur,  at¬ 
que  milites  noctu  humi  et  madidi  jacentes  po¬ 
tentiae  ejus  objiciuntur  post  fatigationem  in- 
terdiu,  sub  sole  ardente,  periculum  est  ne 
hoc  morbo  violento  afficiantur.  Actio  qui¬ 
dem  miasmatis  in  corpus  solet  esse  subita, 
vertiginem,  syncopen,  vomitum,  confestim 
inferens.  Interdum  vero  actionem  arteria¬ 
rum  adeo  potenter  compescit,  ut  sanguinis 
missionem  prohibere  videatur,  aegro  nun¬ 
quam  primum  impetum  mali  superante.  Pau- 


*  Dr  F.  Home,  Med.  Facts  and  Exp.  p.  46. 

cos  quidem  haec  ratione  correptos  vidi,  qui¬ 
bus  pulsus  parvus,  debilis,  depressus,  cum 
nausea  aut  perpetuo  vomitu  bilioso,  syncope, 
intra  quatriduum  fere  morte  terminatis. 

Quomodo  haec  morbi  causa  corpus  intret, 
vel  qua  ratione  operitur,  ut  febrem  modo  in¬ 
termittentem,  modo  remittentem  gignit,  dic¬ 
tu  difficile  est.  Varietates  plurimas  morbus 
subit,  ex  corporis  habitu,  causae  vehementia, 
et  aeris  conditione  aliqua ;  quae  res  multas  et 
diversas  opiniones  multa  scripta  evocavit,  his 
contagio  exorire  illis  origine  proprio  nec  quid¬ 
quam  contagio  commune  habente  dicentibus. 
Quaestio  tam  sensu  medico  quam  politico, 
momentosa  est ;  atque  nuperrime  Calpe  max¬ 
imis  privationibus,  contagionis  terroribus  la¬ 
boravit,  ob  hanc  difficultatem  non  enodatam. 

Morbum  qualem  per  Mediterraneum,  in 
Europae  peninsula,  India  occidentali,  Ame¬ 
rica  vidi,  contagiosum  non  puto,  et  haec  sen¬ 
tentia  pene  universa  est  eorum  qui  eo  experi- 
entissimi  sunt ;  sententia  quidem  eo  confir¬ 
mata  quod  famuli  valetudinariorum,  medici*- 

que  nunquam  inficiantur  ab  aegris ;  quod 
morbus  non  sanis  impertiatur  ab  aegris  de 
valetudinariis  ad  loca  remotiora  relegatis. 


DIAGNOSIS. 

Notae  hujus  morbi  pathognomonicae  sunt, 
subitus  adortus,  Diathesis  Phlogistica,  actio 
arteriosa  vehemens.  Cum  morbis  igitur  qui 
non  has  maximo  gradu  possident  notas  aegre 
confundi  potest.  A  phrenitide  per  virium 
prostrationem  quas  phrenitici  auctas  habere 
solent  distinguatur  5  per  vultus  ferociam,  ocu¬ 
li  motum  rapidiorem  phrenitidis  absentis,  ocu¬ 
lis  contra  turbidis,  hebetibus,  languidis,  vultu 
dejecto,  collapso  in  febre  existentibus.  A 
synocha  remissio  matutina  manifestior  distin¬ 
guit,  etiamsi  quod  ad  curationem  sub  initio 
spectat  parum  utilis  est  diagnosis. 

A  peste,  epidemico  tum  dominante  consi¬ 
derato,  facile  divides,  necnon,  ab  anni  tem¬ 
pestate,  orbis  parte  qua  degitur,  bubonibus, 

petechiis,  contagione  absentibus.  A  typho 
per  subitum  aggressum,  juvenum  robustorum, 
plenorum  delictum,  per  adventum  in  tempes¬ 
tate  calida,  qua  typhus  raro  occurrit,  per  ce¬ 
leritatem  qua  cursum  absolvit,  per  remissio¬ 
nes  evidentes,*  per  terminationem  haud  ra¬ 
ram  in  febrem  intermittentem  per  nullam  ip¬ 
sius  contagionem. 


PROGNOSIS. 

Antequam  libera  sanguinis  missio  in  usum 
venerat,  ad  hanc  febrem  curandam  pernicio¬ 
sissimus  atque  pertinacissimus  fuit  morbus, 
atque  prognosis  plerumque  infaustissima  fuit. 

4 

Nunc  autem,  si  morbus  ab  initio  medico  sub¬ 
jectus  fuerit,  atque  aeger  feliciter  matura 
satis  curatione  usus  fuerit,  sanguinis  missio¬ 
nem,  atque  purgationem  libere  passus  fuerit, 
periculum  metuendum  haud  magnum  erit,  at- 


*  Vide  Nos.  Meth.  Culi,  ad  Feb.  Contin. 

que  fausta  morbi  terminatio  plerumque  ex- 
pectetur. 

Quoniam  saepe  inter  primam,  aut  fortasse 
inter  secundam  remissionem  fallax  integrita¬ 
tis  species  ludere  soleat,  aegrumque  falsa  se¬ 
curitate  decipiat,  hoc  maxime  tempore  a 
fausta  prognosi  abstinendum  erit.  Proxima 
enim  accessio  priore  gravior  esse  potest,  cum 
brevibus  incertis  remissionibus.  Signa  in- 
sequentia  terminationem  faustam  indicant. 
Nullus  visceris  alicujus  dolor  acutus,  doloris 
capitis  diminutio,  oculi  suffusi,  pulsationes 
carotidum,  dolorisque  epigastrii  cessatio,  lon¬ 
ga  cum  somno  remissio,  appetitus  reditus  ali¬ 
quis,  vultus  serenus,  hilaris,  cutis  mollis,  sen¬ 
tiens,  perspiratio  fluida,  copiosa,  universa, 
eruptio  circa  labia  vel  aures  ante  diem  sex¬ 
tam  vel  septimam,  urina  copiosa  naturalis, 
vel  sedimentum  albidum  aut  turbidum  de¬ 
ponens,  situs  in  lecto  supinus,  cruribus  re¬ 
ductis. 

Quando  omnia  haec  apparent,  salutem  tuto 
promittes.  Contra,  periculum  portenditur 

remissione  brevi  obscura,  actione  vasorum 
magna  cum  delirio,  comate,  oculo  turbido 
collapso,  vultu  anxio,  praecordiorum  calore, 
nausea,  vomitu.  Durities  quoque  et  tumor 
epigastrii  ac  hypochondrii,  cum  dolore  ex 
tactu  ;  urina  fusca,  parca,  sanguis  de  naribus 
fluens,  pulsus  decrementum,  subsultus  tendi¬ 
num,  convulsiunculae  idem  suggerunt.  Mali 
quoque  morbi  est  aegrum  deorsum  in  lecto 
labi,  odore  cadaveris  quasi  exhalantem  ut  de 
partibus  exulceratis.  Muscae  circa  os  voli¬ 
tantes,  nec  aegro  observatae,  urinae,  sterco¬ 
rumque  descensus  non  voluntarius. 


CURATIO. 

Ex  hisce  jam  dictis  signis  manifestum  est, 
actionem  arteriarum  vehementem  subsistere, 
quae  quidem  ne  cito  tollatur,  structuram 
muneraque  cerebri  et  vitam  demum  ipsam 
brevi  evertet.  Quod  sanguinis  caput  versus 
impetus  sit  vehemens  atque  perniciosus,  ocu- 

lis  suffusis,  carotidum  pulsatione  demonstra¬ 
tur.  Attentionem  igitur  nostram  his  pestife¬ 
ris  signis  tribui  quam  primum  necesse  erit ; 
atque  sanguinis  missio  sine  mora  adhibeatur 
opus  est.  Sub  morbi  initio  omnium  potentis- 
simum  est  remedium,  atque  effectus  ejus  in 
hac  excitatione  mitiganda  eo  majores  sunt, 
quo  celerius  absolvitur  detractio. 

Aegro  robusto,  juveni,  pleno,  sanguis  ad 
xxx  uncias  mitti  debet  e  cubito,  atque  si  haec 
etiam  missio  nihil  levaret,  ultra  fluere  permit¬ 
tas  donec  anima  deficiat,  aut  mala  sublevan¬ 
tur.  Si  animae  defectio  sit,  cutem  laxat  atque 
vomitus,  alvique  dejectiones  occurrere  solent. 
Capitis  dolor  molestus,  lucis  intolerantia,  ca¬ 
rotidum  pulsatio  nunc  decessisse  invenientur, 
atque  liberalissima  facilitas  omnium  actio¬ 
num  corporis  percipitur,  nec  raro  somnus 
obrepit.  Multi  sanguinem  de  arteria  tempo¬ 
rali  detrahi  suadent :  sed  ubi  multum  hujus 
laticis  vitalis  quam  celerrime  abstrahere  con¬ 
silium  est,  vena  in  principio  arteriae  antepo¬ 
nenda  est.  Arteria  temporalis  in  tempore 

morbi  posteriore,  perstante  adhuc  sanguinis 
ad  caput  affluxu,  commodissime  aperiatur. 
Quandoquidem  syncope  ante  accedere  prona 
est,  quam  copia  necessaria  fuerit  detracta  ; 
nec  quidquam  hic  (ut  in  pneumonia  imagina¬ 
tur)  prodesse  invenitur  ;  situ  aegri  supino 
devitari  debet.  Secundo  morbi  die,  si  capitis, 
aut  ventriculi  dolor,  aut  pulsus  plenitudo  vel 
duritia,  calor,  cutisque  constrictio  perduret, 
vena  iterum  tundatur,  sanguine,  donec  syn¬ 
cope  superveniat,  fluituro. 

Quantitas  effectibus  potius  in  morbum, 
quam  unciis  jam  vase  collectis,  definienda 
est.  Saepe  hoc  modo,  magna  vi  sanguinis, 
stimulantis  de  vasis  abstracta,  actio  febrilis 
penitus  suspenditur,  et  remissio,  vel  inter¬ 
missio  imperfecta  supervenit,  atque  aeger 
nunc  periculo  vacuus  habeatur.  Si  tamen 
haec  tam  fausta  mutatio  non  accideret,  atque 
febris  accessus  constanter  recurrere  persta¬ 
rent,  et  cum  multa  actione  vasculorum,  plus 
sanguinis  adhuc  mittendum  erit,  atque  si 
caput,  atque  mentis  facultates  perturbatae 

sunt,  ab  arteria  temporali  nunc  commodis¬ 
sime  auferri  poterit,  quoniam  utilitates  mis¬ 
sionis  generalis  atque  specialis,  in  hoc  opere 
conjungi  videntur.  Celsi  praeceptum  etiam 
in  sensu  latissimo  ejus,  nos  nunc  derigere  de¬ 
bet.  <c  Interest  enim,  non  quae  aetas  sit, 
neque  quid  in  corpore  intus  geratur,  sed 
quae  vires  sint.” 

Rapidissimus  hujus  morbi  cursus  non  bre¬ 
vissimas  etiam  evacuandi  moras  sinere  potest; 
nam,  si  tempus  huic  rei  idoneum  praeterire 
semel  permittas,  in  perpetuum,  nec  unquam 
revocandum,  amittitur.  Post  primam  seu 
inflammatioriam  morbi  partem  transgressam, 
hoc  remedium  non  minus  perniciosum  fit 
quam  antea  salutare,  atque  raro  post  septi¬ 
mam  diem,  aut  post  cutem  flavedo  occupave¬ 
rit,  utiliter  adhiberi  potest,  nisi  febris  typum 
lenissimum  agnoscat.  Usus  venae  sectionis, 
atque  is  liberrimus,  antiquis  medicis  admo¬ 
dum  familiaris  fuit.  Inter  recentes,  clarissi¬ 
mus  eques  Johannes  Pringle,  de  febris  remit- 

tentis  curatione  agens,  haec  verba  fecit :  “  I 
found  it  necessary  to  begin  with  opening  a 
vein,  and  to  repeat  the  bleeding,  according 
to  the  urgency  of  the  symptoms  Iterum  : 
u  I  have  repeated  experience  of  the  safety 
of  bleeding  in  the  hot  fit,  and  not  only  in 
this,  but  in  the  March  fever,  even  after  it 
had  come  to  regular  intermissions.”  Etiamsi 
pauca  hujus  febris  occurrent  exempla  quae 
non  sanguinem  mitti  desiderabant,  non  tamen 
quasi  'panaceam  hic  proponere  gestio,  nec 
etiam  semper  prodesse  dicerem.  Mature  ad¬ 
hibita,  utilitas  conspicua  est,  omnibusque  qui 

viderint  morbum  ita  curatum  recognita.  Sed 

/ 

nimis  sero,  vel  nimis  crebro  celebratum  hoc 
nobile  auxilium,  mortem  accelerabit,  aut 
morbum  producet.  Medici  quidem,  donec 
nuperum  quidem  tempus  neglectum  poten- 
tissimi  auxilii  in  febribus,  quam  infelicem 
eventum  ejus  multo  saepius  lugere  coacti 
sunt.  Aliquando  tamen  exempla  videntur, 
ubi,  mea  saltem  sententia,  sanguinis  missio 

non  adinitti  posset  Siquando,  verbi  causa, 
pulsus  imbecillus  aut  depressus  esset,  aut  ad 
syncopen  proclivitas,  cum  vomitu  bilioso  cho¬ 
leram  simulante  \  atque  ubi  cutis  non  mul¬ 
tum  supra  calorem  naturalem  teperet ;  tali¬ 
bus  licet  raris  exemplis,  tamen  identidem  oc¬ 
currentibus,  nunquam  laticem  vitalem  detra¬ 
here  ausus  sum. 

PURGANTIA. 

Statim  post  primam  venesectionem,  medi¬ 
camentum  purgans,  quale  alveum  alimentari¬ 
um  liberaliter  evacuet,  penitus  necessarium 
est.  Hoc  morbo  plerumque  constipationem, 
atque  saepe  alvi  torporem  adeo  magnum,  ut 
aegre  acerrimis  purgantibus  superetur,  ha¬ 
bente.  Commoda  ex  libera  alvi  exinanitione 
maxima  sunt ;  irritatio  ventriculi  minuitur, 
materia  faeculenta  et  corrupta  remota,  atque 
derivatio  humorum  e  corpore  per  intestina, 
proclivitatem  inflammatoriam  imminuit.  Pur- 

gantia  optime  ad  hunc  finem  facientia  sunt  ' 
submurias  hydrargyri,  cum  extracto  colocyn¬ 
thidis  conjunctum,  pulvis  jalapae  aut  sales 
medii.  Quodcunque  ex  his  adhibeatur  pa¬ 
rum  intererit ;  id  tamen  selegi  quod  mini¬ 
mum  stomacho  molestiam  movebit.  Pulvis 
jalapae  et  calomelas  bene  respondere  inveni¬ 
entur.  Catharsis  utique  evitanda  est,  quo¬ 
niam  ventriculi  mobilitatem  exaugere  tendat, 
humorumque  ad  cutem  impetum  diminuat. 
Alvus  mollis  nihilominus  servanda  est,  atque 
duae  vel  tres  sedes  in  diem  abunde  erunt  ad 
materiae  offendentis  collectionem  prohiben¬ 
dum.  Ubi  ventriculi  mobilitas  vehementer 
molesta  est,  haustus  effervescentes  utiles 
erunt,  necnon  vesicatorium  stomacho  super¬ 
impositum. 

DIAPHORETICA. 

Balneum  calidum  vel  tepidum  aegro  gra¬ 
tissimum  est,  atque  si  post  sanguinem  mis- 

sum  adhibitum,  somnum  inducere  tendit. 
Temperies  non  96°  F.  gradum  excedere  de¬ 
bet,  sed  cubantis  ipsius  sensu  melius  regitur. 
Balneum  calidum  aut  tepidum  affusioni  frigi¬ 
dae  antefero,  propter  periculum  sanguinis  in 
his  partibus  ad  quas  jam  nimia  existit  deter¬ 
minatio,  accumulandi.  Balneum  calidum  aut 
tepidum,  atque  spongiae  ex  aqua  tepida  per¬ 
tractationem  utilissimam  in  calore  febris  miti¬ 
gando,  motum  sanguinis  aequabilem  facien¬ 
do,  sitim  restringuendo,  inveni, — caput  ab 
initio  radi  oportet,  tam  ut  applicationes  com¬ 
modius  imponantur,  tam  ut  ipsum  frigidum 
servetur. 

Tartras  antimonii  quandoque  usurpatus  est, 
et  ab  illustri  Johanni  Pringle,  equite,  quasi 
usui  futurus  esse  laudatur.  Nimis  autem  acris 
est  illius  metalli  forma,  atque  ubi  tantum  irri¬ 
tationis  ventriculi  subest  summa  cautione  pro¬ 
pinari,  vel  potius  mitioribus  formis  postponi 
debet.  Frigidus  limonum  succus  cum  sac¬ 
charo,  vel  fructus  recentis  subacidi  aegro  per¬ 
mittantur.  Largiores  tamen  liquidorum  haus- 

tus  evitandi  sunt,  utpote  quae  ventriculi  irri¬ 
tationem  nauseamque  augere  tendant.  Sub 
hac  curatione,  diathesis  inflammatoria  subi¬ 
getur,  atque  signa  faustiora,  qualia  sunt  re¬ 
missio  perfecta  vel  intermissio  verisimile  est, 
occurrent.  Ut  febris  accessionum  recursus 
prohibeatur,  cinchona  et  cardiaca  vulgo  ad¬ 
hibita  fuerunt. 


CINCHONA  ET  CARDIACA. 

Cautione  maxima  in  cinchona  rite  exhi¬ 
benda  opus  est :  nam  etiamsi  actionis  febrilis 
diminutio  sit,  si  calor,  si  pulmonis  affectio 
perstet,  non  exhibenda  est,  donec  haec  signa 
amota  fuerint.  Diaphoresis  promovenda  est, 

alvus  leniter  laxanda,  victu  interim  levi  nu- 

% 

triente ;  atque  hoc  modo  morbus  plerumque 
sine  cinchonae  usu  decedit.  Contra  tamen, 
si  morbus  in  pejus  verteret,  viresque  cum 
pulsu  sidere  inciperet ;  cinchona  tentari  po¬ 
test,  cum  vino,  aromaticis,  volatilibus.  Si 

tamen  aegrimonia  quaedam,  aut  dolor  ventris 
accedat,  cinchona  omittatur  atque  vesicato- 
rium  vel  fomenta,  vel  balneum  calidum  cum 
enematis  laxantibus  adhiberi  oportet.  Quum 
cutis  sensum  tactumque  naturalem  recuperat, 
cum  perspiratio  libera  est  atque  fluida,  cin¬ 
chona  iterum  tentetur ;  quae  si  cum  nutri¬ 
mento  aliquo  retineatur  ventriculo,  optimus 
eventus  speretur. 


VOMITORIA 

Haec  ni  fallor,  ab  omnibus  medicis  rejici¬ 
untur,  tam  ob  magnam  ventriculi  mobilitatem 
quae  adest,  quam  ob  auctum  sanguinis  impe¬ 
tum  versus  caput  vomitu  effectum.  Doctis¬ 
simus  Jackson,  in  libro  de  morbis  febrilibus, 
docet  quoque  vomitoria  manifeste  nocere,  ubi 
actio  arteriosa  vehemens  est,  pulsus  durus  et 
tensus.  Tantum  equidem  molestiae  ex  nau¬ 
sea  ventriculique  mobilitate  vidi,  ut  ad  hunc 
moderandum  consilia  mea  semper  directa 

sunt ;  atque  ut  mihi  apparet,  quaevis  nova 
irritatio  adjecta  huic  organo,  miserias  ejus  ag¬ 
gravet,  nec  raro  funestum  eventum  inferet 


HYDRARGYRUM. 

Hoc  plurimis  quidem  annis  in  India  occi¬ 
dentali,  ad  febrem  remittentem  remedium 
habitum  est :  quam  vere  tamen  hac  laude  dig¬ 
num  sit,  magnopere  ambiguum  videtur.  Quan¬ 
do  actio  arteriarum  violenta,  cum  multo  calo¬ 
re  cuteque  arida  adest,  hydrargyrum,  utcum¬ 
que  exhibitum  hoc  statu,  salivationem  indu¬ 
cere  nequit.  Eadem  tamen  actione  jam  per 
morbi  longinquitatem  aut  venesectionem  in¬ 
fracta,  tum  hydrargyri  in  corpus  ingesti  effi¬ 
cacia  super  glandes  saliva  se  manifestabit. 
An  vero  sanatio  quae  post  salivationem,  huic 
remedio,  aut  potius  morbi  cuidam  ad  melius 
mutationi  jure  tribuenda  sit,  incertum.  Ve- 
naesectio  quidem  matura  et  libera  adeo  certe 
utilis  est,  ut  paucos  tempus  terere  alia  nova 

curatione,  in  morbo  cujus  progressus  rapidum 
promptissimam  curationem  requirit.  Nun¬ 
quam  ipse  ut  solum  remedium  adhibui,  nec 
unquam  experimento  in  febribus  maris  Medi¬ 
terranei  subjectum  audivi.  Duae  praecipue 
res  ejus  usui  obstant  :  Imo.  Longinquitas 
temporis  quam  ad  corpus  imbuendum  postu¬ 
lat  ;  2 do.  Difficultas,  imo  impossibilitas  in  tali 
excitationis  statu  qualis  initio  morbi  fit,  etiam 

corporis  imbuendi.  Denique  ut  auxilium  ad- 

.  / 

vocari  potest,  vix  tamen  quasi  per  se  cura¬ 
tioni  aequale.  Periculosa  quaedam  vixque 
non  perniciosa  usum  ejus  stipantur  veluti  sa¬ 
livationes  profusae  vitae  discrimen  inferentes, 
ulcera  in  ore  atque  in  lingua.  Ut  purgans 
submurias  hydrargyri  attentionem  nostram 
optime  jure  meretur. 

* ! : '  ;  V.:  '  ,  {  .  ■ 

r  ; .  -  f  .  „  •  :o.y?;:  '  .  ,,  yj, 

CADAVERIS  INCISIO. 


Dum  per  capillorum  cutem  incidis,  sanguis 
fere  ubere  effluit,  atque  cranio  amoto,  vasa 


DE  FEBRE  REMITTENTE. 


27 


durae  matris  sanguine  turgida  reperiuntur. 
Dura  matre  quoque  sublata,  copia  lymphae 
coagulabilis  in  tunicam  arachnoideam  visa 
fuit,  per  cerebri  summas  convolutiones  dis¬ 
persa  tractum  vasorum  majorum  accurate  te¬ 
gens.  Fluidum  serosum  plerumque  inter 
membranas  inventum  est,  atque  in  ventriculis 
satis  copiosum.  Pulmones  aliquando  sani  fu¬ 
erunt,  alias  sanguine  aterrimo  grumoso  onus¬ 
ti,  per  partes  quasdam,  nunquam  universe. 
Ventriculus  atque  duodenum  plerumque  no¬ 
tas  inflammationis  ostendere  reperiuntur. 
Quando  membrana  mucosa  ventriculum  in¬ 
ternum  obtegens  removetur,  maculae  in  va¬ 
riis  partibus  conspiciuntur  ab  inflammatione 
oriundae,  atque  haec  species  aliquando  ex¬ 
tenditur  longe  in  duodenum.  Hepar  non 
semper  morbi  notas  prae  se  fert  ;  sed  ali¬ 
quando  ampliatur  ;  in  aliis  exemplis  solito 
minus  duriusque  cultello  renitens  invenitur. 
Lien  saepius  morbo  affectus  esse  apparet  : 
nam  nonnunquam  supra  modum  exauctus  re- 

j 

peritur,  fabrica  obliterata,  sanguinis  grumosi 

coagulum  referens,  atque  tactui  levissimo 
destruendus.  Alias  vehementer  induratus 
atque  auctus  est,  raro  in  statu  quem  dedit 
natura. 


PINIS. 


Excudebat  C.  Stewart. 


